### Resumé

Kuben Management har på vegne af S/I Ebenhaezer-Vesterlund Friplejehjem fremsendt anmodning om godkendelse af anskaffelsessummen for etablering af 30 almene friplejeboliger med tilhørende servicearealer i Give.

Det følger af § 25, stk. 1, 1. og 2. pkt. i bekendtgørelse om etablering af friplejeboliger, at byggeriet ikke må påbegyndes, før kommunen har godkendt anskaffelsessummen.

### Sagsfremstilling

På baggrund af den afholdte udbudsproces har Kuben Management på vegne af S/I Ebenhaezer-Vesterlund Friplejehjem indsendt skema B, som viser en samlet anskaffelsessum på 77.516.000 kr. Anskaffelsessummen fordeler sig med 75.366.000 kr. til boliger (29.660 kr./m2) og 2.150.000 kr. til servicearealer. Der er tale om offentligt støttet byggeri uden kommunale anlægskroner.

Den enkelte plejebolig har 2 rum og er gennemsnitligt 85 m2 inkl. fællesarealer. Byggeriet er planlagt udført i perioden fra 1. oktober 2025 til 1. december 2026.

Læs nærmere på hjemmesiden: <https://www.ebenhaezer.dk/>

Social- og Boligstyrelsen har 2. juni 2025 meddelt endeligt tilsagn om offentlig støtte til byggeriet. Sagen skal behandles i Seniorudvalget og Økonomiudvalget, hvorefter Byrådet skal godkende anskaffelsessummen ifølge skema Kenneth Lauritsen

### Økonomi

Boligerne finansieres med 14% kapitalindskud, 84% realkreditlån og 2% beboerindskud. Ydelserne på lånet finansieres af beboerne og staten. Den forventede husleje er 9.725 kr./md. ex forbrug.

Servicearealerne finansieres med lån og statsligt tilskud.

### Sagens videre forløb

Sagen skal videre til Økonomiudvalget og Byråd.

### Historik

#### Velfærdsdirektøren indstiller, den 10. september 2025, punkt 81:

at Seniorudvalget anbefaler, at de i skema B angivne anskaffelsessummer godkendes, og sagen sendes videre til behandling i  Økonomiudvalget og i Byrådet

#### Beslutning fra Seniorudvalget, den 10. september 2025, punkt 81:

Anbefales

#### Beslutning fra Økonomiudvalget, den 22. september 2025, punkt 239:

Anbefales.

### Beslutning

Godkendt.

Fraværende: Børge Eriksen

Fraværende: Mike Schou

Fraværende: Karlo Nørgaard, i stedet mødte Esben Lassen